pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางราง เปิดรับฟังความเห็นทุกภาคส่วนเพื่อลดอุบัติเหตุจุดตัดทางถนนและทางรถไฟ
วันพฤหัสบดีที่ 18 มีนาคม 2564
กรมการขนส่งทางราง เปิดรับฟังความเห็นทุกภาคส่วนเพื่อลดอุบัติเหตุจุดตัดทางถนนและทางรถไฟ
ในวันที่ 18 มี.ค. 2564 นายกิตติพันธ์ ปานจันทร์ อธิบดีกรมการขนส่งทางราง เป็นประธานในการสัมมนารับฟังความคิดเห็นประชาชน โครงการศึกษาเพื่อลดอุบัติเหตุจุดตัดทางถนนและทางรถไฟ ครั้งที่ 1
จัดขึ้น ณ ห้อง Eternity Ballroom โรงแรมพูลแมน คิงพาวเวอร์ รางน้ํา กรุงเทพฯ โดยมีผู้แทนจากหน่วยงานทั้งภาครัฐ ภาคเอกชน องค์กรต่างๆ ที่เกี่ยวข้อง ผู้ทรงคุณวุฒิ นักวิชาการ ผู้ได้รับผลกระทบ ภาคประชาชน และสื่อมวลชนเข้าร่วมการการสัมมนาในครั้งนี้
นายกิตติพันธ์ ปานจันทร์ อธิบดีกรมการขนส่งทางราง กล่าวถึงโครงการศึกษาเพื่อลดอุบัติเหตุจุดตัดทางถนนและทางรถไฟว่า ที่ผ่านมารัฐบาลได้มีการผลักดันการลงทุนและพัฒนาโครงการระบบรางระหว่างเมืองต่างๆ เพื่อส่งเสริมให้ระบบรางเป็นระบบขนส่งหลักในการเดินทางและขนส่งสินค้าของประเทศ ช่วยลดต้นทุนด้านโลจิสติกส์ ลดปัญหาการจราจรติดขัด และมลภาวะทางอากาศ รวมทั้งลดอุบัติเหตุทางถนนลง อย่างไรก็ตาม เมื่อมีการขนส่งทางรางเพิ่มมากขึ้น ย่อมส่งผลให้มีจํานวนขบวนรถไฟที่วิ่งให้บริการเพิ่มขึ้น และผ่านจุดตัดทางถนนและทางรถไฟบ่อยขึ้น โดยปัจจุบันการรถไฟแห่งประเทศไทยมีโครงข่ายรถไฟระยะทางรวม 4,043 กิโลเมตร ครอบคลุมพื้นที่ 47 จังหวัด โดยมีจุดตัดทางถนนและทางรถไฟ 2,684 แห่ง (เฉลี่ยทุก 1.5 กิโลเมตร มีจุดตัด 1 แห่ง) ซึ่งในแต่ละปีมีอุบัติเหตุขบวนรถไฟชนยานพาหนะบริเวณจุดตัดทางถนนและทางรถไฟเสมอระดับอยู่บ่อยครั้ง ส่งผลให้เกิดความสูญเสียในชีวิตและทรัพย์สิน และมีผู้บาดเจ็บจํานวนมากในแต่ละปี
ดังนั้น กรมการขนส่งทางราง ซึ่งมีหน้าที่ในการกํากับดูแลระบบราง และจัดทํามาตรฐานด้านการขนส่งทางรางจึงได้ดําเนินโครงการศึกษาเพื่อลดอุบัติเหตุจุดตัดทางถนนและทางรถไฟขึ้น โดยขอบเขตของงานจะดําเนินการสํารวจจุดตัดทางถนนและทางรถไฟทั่วประเทศ เพื่อจัดทําแผนแม่บทในการแก้ปัญหาอุบัติเหตุจุดตัดทางถนนและทางรถไฟ จัดทําแผนปฏิบัติการและออกแบบรายละเอียดการปรับปรุงกายภาพจุดตัดทางถนน และทางรถไฟในระยะเร่งด่วน จัดทํามาตรฐานจุดตัดทางถนนและทางรถไฟ และแนวทางการสอบสวนหาสาเหตุของอุบัติเหตุจุดตัดทางถนนและทางรถไฟเชิงลึก ตลอดจนการจัดทําฐานข้อมูลทะเบียนประวัติจุดตัดทางถนนและทางรถไฟ และเสนอแนวทางในการปรับปรุงแก้ไขกฎหมาย ระเบียบ ข้อบังคับ ตลอดจนมาตรการต่างๆ ที่เกี่ยวข้อง เพื่อแก้ปัญหาอุบัติเหตุจุดตัดทางถนนและทางรถไฟ
ภายหลังจากการสัมมนาวันนี้ กรมการขนส่งทางรางจะลงสํารวจจุดตัดทางถนนและทางรถไฟในพื้นที่และจัดประชุมกลุ่มย่อยในแต่ละภาค โดยจะมีการสัมมนาอีกครั้งภายหลังจากรายงานการศึกษาฉบับกลางได้รับความเห็นชอบ และเมื่อได้ดําเนินการจัดทําร่างมาตรฐานจุดตัดทางถนนและทางรถไฟ ร่างแผนแม่บท และแผนปฏิบัติการเสร็จแล้ว จะจัดสัมมนาเพื่อสรุปผลโครงการ พร้อมรับฟังความคิดเห็นจากผู้ที่เกี่ยวข้องไปปรับปรุงร่างมาตรฐานร่วมทั้งร่างแผนแม่บทและแผนปฏิบัติการให้มีความเหมาะสมและถูกต้องมากยิ่งขึ้น
การสัมมนาในวันนี้จะทําให้ภาคส่วนต่างๆ ที่เกี่ยวข้องได้รับทราบข้อมูลที่ชัดเจนเกี่ยวกับภาพรวมของโครงการ รวมทั้งขอบเขตการศึกษาและยังเป็นการเปิดโอกาสให้หน่วยงานที่เกี่ยวข้องได้มีส่วนร่วมในการแสดงความคิดเห็นและข้อเสนอแนะเพื่อเป็นประโยชน์ต่อการดําเนินการโครงการต่อไป
รัฐบาลไทย-ข่าวทำเนียบรัฐบาล-กิจกรรมแลกเปลี่ยนเรียนรู้ MOI KM Sharing Day ครั้งที่ 7  ของสำนักงานปลัดกระทรวงอุตสาหกรรม
วันศุกร์ที่ 19 มีนาคม 2564
กิจกรรมแลกเปลี่ยนเรียนรู้ MOI KM Sharing Day ครั้งที่ 7  ของสํานักงานปลัดกระทรวงอุตสาหกรรม
รองปลัดกระทรวงอุตสาหกรรม เป็นประธานเปิดกิจกรรมแลกเปลี่ยนเรียนรู้ MOI KM Sharing Day ครั้งที่ 7
วันนี้ (19 มีนาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดกิจกรรมแลกเปลี่ยนเรียนรู้ MOI KM Sharing Day ครั้งที่ 7 เรื่อง เตรียมตัวอย่างไร...ให้ได้รับทุน และเรื่อง การแสดงเจตนาผู้รับบําเหน็จตกทอด โดยกองทรัพยากรบุคคล และศูนย์เทคโนโลยีสารสนเทศ สํานักงานปลัดกระทรวงอุตสาหกรรม ผ่านโปรแกรม ZOOM ซึ่งกิจกรรมดังกล่าวฯ จัดขึ้นเพื่อส่งเสริมให้บุคลากรได้รับความรู้ และวิทยาการใหม่ๆ ตลอดจนได้มีโอกาสในการเรียนรู้และแลกเปลี่ยนความรู้และประสบการณ์ต่างๆ ร่วมกัน ซึ่งจะก่อให้เกิดแนวทางการดําเนินงานที่เป็น Best Practices เพื่อพัฒนาองค์กรสู่องค์กรแห่งการเรียนรู้ต่อไป ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกอบชัยฯ ตรวจเยี่ยม SME D Bank สาขาหนองคาย พร้อมมอบนโยบายและแนวทางการปฏิบัติงาน เน้นนำแพลตฟอร์มแอพพลิเคชั่นมาใช้พัฒนาผู้ประกอบการ
วันศุกร์ที่ 5 มีนาคม 2564
ปลัดกอบชัยฯ ตรวจเยี่ยม SME D Bank สาขาหนองคาย พร้อมมอบนโยบายและแนวทางการปฏิบัติงาน เน้นนําแพลตฟอร์มแอพพลิเคชั่นมาใช้พัฒนาผู้ประกอบการ
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานบอร์ดธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาหนองคาย
วันนี้ (5 มีนาคม 2564) เวลา 08.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานบอร์ดธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาหนองคาย พร้อมมอบนโยบายและแนวทางการปฏิบัติงานพร้อมให้กําลังใจในการปฏิบัติงานแก่ผู้บริหารและเจ้าหน้าที่สาขา พร้อมได้ฝากถึงการพัฒนาแพลตฟอร์มหรือแอพพลิเคชั่นเพื่อนํามาเป็นเครื่องมือในการเชื่อมโยงระบบของธนาคารฯ กับลูกค้า SME D Bank รวมทั้งกําชับให้กํากับดูแลในส่วนของขั้นตอนและระยะเวลาการดําเนินการในการให้ความช่วยเหลือผู้ประกอบการให้รวดเร็วและครบถ้วน
โดยมีนายสมพล โนดไธสง ผู้ตรวจราชการกระทรวงอุตสาหกรรม นายพัตทอง กิตติวัฒน์ อุตสาหกรรมจังหวัดขอนแก่น ร่วมลงพื้นที่ และมีนายพิชิต มิทราวงศ์ ผู้ช่วยกรรมการผู้จัดการ SME D Bank นายวีระพันธ์ ชัยจักร์ ผู้จัดการ SME D Bank สาขาหนองคาย ให้การต้อนรับ
#กระทรวงอุตสาหกรรม #prindustry #แพลตฟอร์มแอพพลิเคชั่น #SMEDBank
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับเรื่องจากผู้แทนเครือข่ายประชาชน ๙ เครือข่าย เพื่อขอให้กรมคุ้มครองสิทธิฯ ยกร่างพระราชบัญญัติขจัดการเลือกปฏิบัติต่อบุคคล
วันอังคารที่ 2 มีนาคม 2564
ปลัดกระทรวงยุติธรรม รับเรื่องจากผู้แทนเครือข่ายประชาชน ๙ เครือข่าย เพื่อขอให้กรมคุ้มครองสิทธิฯ ยกร่างพระราชบัญญัติขจัดการเลือกปฏิบัติต่อบุคคล
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับเรื่องจากผู้แทนเครือข่ายประชาชน ๙ เครือข่าย เพื่อขอให้กรมคุ้มครองสิทธิฯ ยกร่างพระราชบัญญัติขจัดการเลือกปฏิบัติต่อบุคคล
ในวันจันทร์ที่ ๑ มีนาคม ๒๕๖๔ เวลา ๑๐.๐๐ น.
ณ ห้องสนฉัตร ชั้น ๓ อาคารที่ทําการกระทรวงยุติธรรม ถนนแจ้งวัฒนะ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ
รับเรื่องจากผู้แทนเครือข่ายประชาชน ๙ เครือข่าย ประกอบด้วย เครือข่ายผู้ติดเชื้อเอชไอวี/เอดส์ เครือข่ายคนพิการ
เครือข่ายความหลากหลายทางเพศ เครือข่ายชาติพันธุ์ เครือข่ายผู้หญิง เครือข่ายเด็กและเยาวชน
เครือข่ายผู้สูงอายุ เครือข่ายแรงงาน และเครือข่ายผู้ใช้ยา จํานวน ๓๐ คน เพื่อขอให้กรมคุ้มครองสิทธิและเสรีภาพ กระทรวงยุติธรรม
ดําเนินการยกร่างพระราชบัญญัติขจัดการเลือกปฏิบัติต่อบุคคล เนื่องในวันยุติการเลือกปฏิบัติสากล
วันที่ ๑ มีนาคม ๒๕๖๔ เพื่อนําเสนอต่อคณะรัฐมนตรีและรัฐสภาพิจารณา ในการประกาศใช้เป็นกฎหมายต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ กำหนดจัดงานมหกรรมพืชสวนโลก 2021 ณ เมืองหยางโจว สาธารณรัฐประชาชนจีน
วันพุธที่ 10 มีนาคม 2564
กระทรวงเกษตรฯ กําหนดจัดงานมหกรรมพืชสวนโลก 2021 ณ เมืองหยางโจว สาธารณรัฐประชาชนจีน
กระทรวงเกษตรฯ ประชุมคณะกรรมการจัดงานพืชสวนโลก 2021 ณ สาธารณรัฐประชาชนจีน ครั้งที่ 2/2564 หนุนเพิ่มช่องทางการเปิดตลาดสินค้าเกษตรไทยในจีน
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการจัดงานพืชสวนโลก 2021 ครั้งที่ 2/2564 ณ ห้องประชุมกระทรวงเกษตรและสหกรณ์ เพื่อเตรียมความพร้อมการเข้าร่วมเป็นเจ้าภาพจัดงานพืชสวนโลก 2021 ซึ่งจะจัดขึ้นระหว่างวันที่ 8 เมษายน – 8 ตุลาคม 2564 ณ เมืองหยางโจว มณฑลเจียงซู
สาธารณรัฐประชาชนจีน
ทั้งนี้ ที่ประชุมได้เตรียมแนวทางการดําเนินการพิธีเปิดงานสวนไทยที่สาธารณรัฐประชาชนจีน และรูปแบบการแถลงข่าวการจัดงานของประเทศไทย ซึ่งกําหนดในวันที่ 8 เมษายน 2564 รวมถึงพิจารณารูปแบบการจัดแสดงสินค้าเกษตรไทยและมอบหมายให้แต่ละหน่วยงานที่เกี่ยวข้องชี้เป้าและจัดส่งข้อมูลสินค้าเกษตรที่จะนําไปจัดแสดงและจําหน่าย โดยกําหนดให้หน่วยงานพิจารณาชนิดสินค้าที่มีแนวโน้มการตลาดที่ดี และสามารถผ่านการจดทะเบียนการนําเข้าของจีนได้ โดยได้มอบฝ่ายเลขาฯ ประสานกับสมาคมวัฒนธรรมและเศรษฐกิจไทยดูแลและอํานวยความสะดวกในการนําสินค้าการเกษตรของไทยเข้าประเทศจีน อย่างไรก็ตาม กระทรวงเกษตรฯ มุ่งหวังการจัดงานพืชสวนโลก 2021 ในครั้งนี้ จะสามารถเปิดโอกาสในการสร้างช่องทางการตลาดเพิ่มเติมให้สินค้าเกษตรไทยในตลาดจีนต่อไป
รัฐบาลไทย-ข่าวทำเนียบรัฐบาล-“คนร. เห็นชอบตั้ง 2 บริษัทลูกของ กฟน. และ กฟผ. ยกระดับการจัดการด้านพลังงานด้วยนวัตกรรม”
วันพุธที่ 10 มีนาคม 2564
“คนร. เห็นชอบตั้ง 2 บริษัทลูกของ กฟน. และ กฟผ. ยกระดับการจัดการด้านพลังงานด้วยนวัตกรรม”
ผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2564 เมื่อวันที่ 10 มีนาคม 2564 โดยมีพลเอกประยุทธ์ จันทร์โอชา นายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2564 เมื่อวันที่ 10 มีนาคม 2564 โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ ดังนี้
1. แต่งตั้งคณะอนุกรรมการกลั่นกรองแผนการแก้ไขปัญหารัฐวิสาหกิจ เพื่อพิจารณากลั่นกรองและเสนอแนะแนวทางการแก้ไขปัญหารัฐวิสาหกิจให้แก่ คนร. โดยมีนายพิชิต อัคราทิตย์ กรรมการผู้ทรงคุณวุฒิใน คนร. เป็นประธานอนุกรรมการ ซึ่งในชั้นนี้ คนร. จะกํากับติดตามการแก้ไขปัญหาของรัฐวิสาหกิจ 4 แห่ง ได้แก่ การรถไฟแห่งประเทศไทย (รฟท.) องค์การขนส่งมวลชนกรุงเทพ (ขสมก.) บริษัท โทรคมนาคมแห่งชาติ จํากัด (มหาชน) (บมจ. เอ็นที) และบริษัท อสมท จํากัด (มหาชน) (บมจ. อสมท) อย่างใกล้ชิด เพื่อให้การแก้ไขปัญหาของรัฐวิสาหกิจได้รับการผลักดันอย่างต่อเนื่อง
2. เห็นชอบในหลักการของการจัดตั้งบริษัทในเครือของรัฐวิสาหกิจ 2 แห่ง ดังนี้
2.1 บริษัทในเครือของการไฟฟ้านครหลวง (กฟน.) (บริษัท MEA Smart Energy Solutions จํากัด) เพื่อดําเนินธุรกิจเกี่ยวเนื่องกับการให้บริการให้คําปรึกษาการออกแบบ ติดตั้ง บํารุงรักษา และลงทุนด้านการบริหารจัดการระบบพลังงานทดแทน (Renewable Energy) และระบบพลังงานแบบอัจฉริยะ (Smart Energy) แบบครบวงจรเพื่อรองรับการเป็นเมืองอัจฉริยะ (Smart City) โดย กฟน. จะถือหุ้น 100% ของบริษัทในเครือดังกล่าว
2.2 บริษัทในเครือของการไฟฟ้าฝ่ายผลิตแห่งประเทศไทย (กฟผ.) เพื่อพัฒนาต่อยอดผลงานวิจัยและพัฒนานวัตกรรมของ กฟผ. และกลุ่ม กฟผ. สู่เชิงพาณิชย์ และลงทุนในธุรกิจพลังงานเพื่ออนาคต (Future Energy) โดย กฟผ. จะถือหุ้น 40% ของบริษัทในเครือดังกล่าว และมีบริษัท ผลิตไฟฟ้า จํากัด(มหาชน) (EGCO) และบริษัท ราช กรุ๊ป จํากัด (มหาชน) (RATCH) ซึ่งเป็นบริษัทในเครือของ กฟผ. ร่วมถือหุ้นด้วยแห่งละ 30%
3. เห็นชอบหลักเกณฑ์การประเมินผลการดําเนินงานของรัฐวิสาหกิจ โดยกําหนดให้มีการประเมินผลการดําเนินงานของรัฐวิสาหกิจใน 3 ด้าน ได้แก่ 1) ด้านการดําเนินงานตามนโยบายและภารกิจตามยุทธศาสตร์ 2) ด้านผลการดําเนินงาน (การเงินและไม่ใช่การเงิน) และ 3) ด้านการบริหารจัดการองค์กรตาม Core Business Enablers ทั้ง 8 หัวข้อ และให้เริ่มใช้หลักเกณฑ์การประเมินผลดังกล่าวตั้งแต่ปี 2564 เป็นต้นไป เพื่อกํากับติดตามและเพิ่มศักยภาพในการดําเนินงานของรัฐวิสาหกิจ รวมทั้งยกระดับการดําเนินงานของรัฐวิสาหกิจให้เชื่อมโยงระหว่างความคาดหวังตามเป้าหมายที่รัฐบาลกําหนดกับความรับผิดชอบระดับองค์กรและระดับรายบุคคลของรัฐวิสาหกิจ
นอกจากนี้ คนร. ได้รับทราบความคืบหน้าในการจัดทําแผนพัฒนารัฐวิสาหกิจ ซึ่งเป็นแผนที่จะกําหนดเป้าหมาย นโยบาย และทิศทางในการพัฒนารัฐวิสาหกิจในระยะ 5 ปี ให้สอดคล้องกับยุทธศาสตร์ชาติและแผนต่างๆ ในภาพรวมของประเทศ โดยแผนพัฒนารัฐวิสาหกิจจะมีระยะเวลาสอดคล้องกับแผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) และคาดว่าจะสามารถประกาศใช้ในช่วงต้นปี 2565 เพื่อให้รัฐวิสาหกิจนําไปประกอบการจัดทําแผนวิสาหกิจ 5 ปี และแผนปฏิบัติการประจําปีให้สอดคล้องต่อไป
รัฐบาลไทย-ข่าวทำเนียบรัฐบาล-คำกล่าว  พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันสตรีสากล ประจำปี 2564”  วันจันทร์ที่ 8 มีนาคม 2564
วันอังคารที่ 9 มีนาคม 2564
คํากล่าว  พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันสตรีสากล ประจําปี 2564”  วันจันทร์ที่ 8 มีนาคม 2564
คํากล่าว พลเอก ประยุทธ์ จันทร์โอชา  นายกรัฐมนตรี
เนื่องในโอกาส “วันสตรีสากล ประจําปี 2564” วันจันทร์ที่ 8 มีนาคม 2564
คํากล่าว
พลเอก ประยุทธ์ จันทร์โอชา นายกรัฐมนตรี
เนื่องในโอกาส “วันสตรีสากล ประจําปี 2564”
วันจันทร์ที่ 8 มีนาคม 2564
สวัสดีพี่น้องสตรีไทยและประชาชนชาวไทยที่เคารพรักทุกท่าน
เนื่องในโอกาสวันสตรีสากล ประจําปี 2564 ผมขอส่งความระลึกถึง
และความปรารถนาดีมายังพี่น้องสตรีไทย และผู้ที่ปฏิบัติงานด้านสตรีทุกท่าน ที่เป็นกําลังสําคัญในการพัฒนาและส่งเสริมศักยภาพสตรีในทุกมิติอย่างเข้มแข็ง
องค์การสหประชาชาติกําหนดให้วันที่ 8 มีนาคมของทุกปี เป็นวันสตรีสากล เพื่อให้สังคมตระหนักถึงความสําคัญ ความเสมอภาค และการได้รับเกียรติอย่างเท่าเทียมกันของสตรีในสังคม
รัฐบาลเห็นถึงความสําคัญของสตรีในการมีส่วนร่วมในกิจกรรมทางสังคม
และการยุติการเลือกปฏิบัติในสังคม จึงได้กําหนดยุทธศาสตร์ชาติ 20 ปี ในการส่งเสริม
ความเสมอภาคทางเพศ การมีส่วนร่วมการรับผิดชอบครอบครัวและพัฒนาสังคม พร้อมทั้งเพิ่มโอกาส บทบาทและการมีส่วนร่วมของสตรีในการทํางานเชิงเศรษฐกิจ การเมือง
และการบริหารในทุกระดับ
การจัดงานสตรีสากลในปีนี้ ได้จัดขึ้นภายใต้แนวคิด “การเสริมพลังสตรี
และเด็กหญิงสู่ความเสมอภาค ร่วมตัดสินใจ ไร้ความรุนแรง” เพื่อให้เห็นคุณค่าความเป็นมนุษย์และเคารพในศักดิ์ศรีอย่างเท่าเทียม และเป็นพื้นฐานสําคัญในการสร้างความเข้มแข็งให้แก่สังคม
ผมขอชื่นชมและแสดงความยินดีกับทุกท่านและทุกองค์กรที่ได้รับรางวัลเกียรติคุณในปีนี้ ทุกท่านนับเป็นส่วนสําคัญอย่างยิ่งในการร่วมเสริมสร้างศักยภาพของสตรีไทยให้เป็นพลังสําคัญในการพัฒนาประเทศอย่างยั่งยืน
โอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย
ในสากล อีกทั้งพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องสตรี ผู้ที่ปฏิบัติงานด้านสตรี ตลอดจน
ผู้ที่เกี่ยวข้องทุกท่าน พร้อมทั้งครอบครัว จงประสบแต่ความสุข ความเจริญ มีกําลังกาย กําลังใจ ในการพัฒนาประเทศ และมีความสําเร็จก้าวหน้าและสัมฤทธิผลในสิ่งอันพึงปรารถนาทุกประการโดยทั่วกัน
รัฐบาลไทย-ข่าวทำเนียบรัฐบาล-รมว.ยุติธรรม มอบโล่เชิดชูเกียรติอาสาสมัครคุมประพฤติ พร้อมเปิดการแข่งขันทำอาหาร "Street Food สร้างอาชีพ" เนื่องในวันอาสาสมัครคุมประพฤติ
วันพุธที่ 17 มีนาคม 2564
รมว.ยุติธรรม มอบโล่เชิดชูเกียรติอาสาสมัครคุมประพฤติ พร้อมเปิดการแข่งขันทําอาหาร "Street Food สร้างอาชีพ" เนื่องในวันอาสาสมัครคุมประพฤติ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเชิดชูเกียรติอาสาสมัครคุมประพฤติ
ในวันจันทร์ที่ ๑๕ มีนาคม ๒๕๖๔ เวลา ๑๐.๔๕ น. ณ ห้องประชุมวายุภักษ์ ๓-๔ ศูนย์ประชุมวายุภักษ์โรงแรมเซ็นทรา บาย เซ็นทารา คอนเวนชั่นเซ็นเตอร์ ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเชิดชูเกียรติอาสาสมัครคุมประพฤติ โดยมีนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม นายวิทยา สุริยะวงค์ รองปลัดกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ รวมทั้งอาสาสมัครคุมประพฤติ และผู้ที่เกี่ยวข้อง เข้าร่วมงาน
การจัดพิธีฯ ดังกล่าว จัดขึ้นเพื่อยกย่องเชิดชูเกียรติอาสาสมัครคุมประพฤติผู้ที่ได้รับพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ จํานวน ๕๒ ราย โล่อาสาสมัครคุมประพฤติ กระทรวงยุติธรรมดีเด่น จํานวน ๗๔ ราย และอาสาสมัครคุมประพฤติที่ได้รับการประกาศเกียรติคุณเป็นอาสาสมัครคุมประพฤติ ที่ปฏิบัติงานต่อเนื่องเป็นระยะเวลา ๒๕ ปี จํานวน ๑๓๘ ราย ทั่วประเทศ เนื่องในโอกาสวันอาสาสมัครคุมประพฤติ รวมทั้งมีการมอบโล่ข้าราชการพลเรือนดีเด่น ประจําปี ๒๕๖๓ และโล่ประกาศเกียรติคุณ เนื่องในโอกาสวันสถาปนากรมคุมประพฤติ ครบรอบ ๒๙ ปี ให้แก่ผู้ทําคุณประโยชน์ พร้อมเปิดตัวกิจกรรมการประกวดทําอาหาร "Street Food สร้างอาชีพ" เพื่อแสดงพลังอาสาสมัครคุมประพฤติและภาคีเครือข่ายในการคืนคนดีสู่สังคม ทั้งนี้ รมว.ยุติธรรม ได้ร่วมปรุงเมนู "ยําแซลมอน" รวมทั้งเดินเยี่ยมชมและพูดคุยให้กําลังใจกับผู้ถูกคุมประพฤติที่มาร่วมจัดแสดงบูธอาหารในวันนี้อีกด้วย
รมว.ยุติธรรม กล่าวว่า "อาสาสมัครคุมประพฤติเป็นกลไกภาคประชาชน ที่เข้ามามีบทบาทสําคัญในการแก้ไขฟื้นฟูผู้กระทําผิดให้กลับตนเป็นพลเมืองดีของสังคม และช่วยเหลือพนักงานคุมประพฤติในด้านต่าง ๆ ตลอดจน ร่วมสร้างงานสร้างอาชีพให้แก่ผู้กระทําผิด ทั้งนี้ การจัดประกวดการทําอาหารเป็นการยกระดับฝีมือของผู้ที่อยู่ในความดูแลของกระทรวงยุติธรรมให้เป็นมาตรฐาน และต่อยอดผู้ที่มีฝีมือให้ไปสู่เวทีของมืออาชีพ มีการฝึกทักษะเพิ่มเติมร่วมกับสมาคมเดอะเชฟประเทศไทย และเป็นการสร้างความเข้าใจและยอมรับของสังคมต่อผู้เคยกระทําผิดว่ามีศักยภาพ และสามารถเป็นกําลังสําคัญในการพัฒนาประเทศหากได้รับโอกาสจากสังคม"
******************************
รัฐบาลไทย-ข่าวทำเนียบรัฐบาล- เลขานุการฯ รมว.ยุติธรรม ลงพื้นที่ตรวจบริเวณเรือนจำกลางคลองเปรม เพิ่มกล้องวงจรปิด-เวรยาม เพิ่มมาตรการรักษาความปลอดภัยตามนโยบาย รมว. พร้อมตรวจความเรียบร้อยนักโทษการเมือง ยันสุขภาพดี
วันศุกร์ที่ 5 มีนาคม 2564
เลขานุการฯ รมว.ยุติธรรม ลงพื้นที่ตรวจบริเวณเรือนจํากลางคลองเปรม เพิ่มกล้องวงจรปิด-เวรยาม เพิ่มมาตรการรักษาความปลอดภัยตามนโยบาย รมว. พร้อมตรวจความเรียบร้อยนักโทษการเมือง ยันสุขภาพดี
ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยผู้บริหารกระทรวงยุติธรรม ลงพื้นที่ตรวจตราการรักษาความปลอดภัยบริเวณรอบเรือนจําหลังมีการก่อเหตุวางเพลิงเผาทรัพย์
ในวันที่ ๔ มีนาคม ๒๕๖๔ เวลา ๑๔.๓๐ น. ณ เรือนจํากลางคลองเปรม กรุงเทพฯ ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยผู้บริหารกระทรวงยุติธรรม ลงพื้นที่ตรวจตราการรักษาความปลอดภัยบริเวณรอบเรือนจําหลังมีการก่อเหตุวางเพลิงเผาทรัพย์
ว่าที่ ร.ต.ธนกฤตฯ กล่าวว่า การที่ตนมาลงพื้นที่ตรวจความเรียบร้อยในครั้งนี้ เนื่องจาก นายสมศักดิ์ เทพสุทิน รัฐมนตรีว่าการกระทรวงยุติธรรม ได้มีนโยบายและกําชับให้กรมราชทัณฑ์ รวมถึงทุกกรมในกระทรวงดูแลรักษาความปลอดภัยอย่างเข้มข้นขึ้น โดยมาตรการของเรือนจํากลางคลองเปรมนั้นได้มีการเพิ่มกล้องวงจรปิดให้ครอบคลุมทุกจุด และสํารวจว่ามีจุดอับตรงไหนบ้างหรือไม่ ซึ่งได้มีการแก้ไขแล้ว รวมถึงมีการปรับภูมิทัศน์ให้ง่ายต่อการรักษาความปลอดภัย และมีการเพิ่มเวรรักษาความปลอดภัยโดยปฏิบัติหน้าที่ร่วมกับเจ้าหน้าที่ตํารวจท้องที่
ว่าที่ ร.ต.ธนกฤตฯ กล่าวอีกว่า นอกจากนี้ ตนยังไปตรวจตราเรือนจําพิเศษกรุงเทพมหานคร เพื่อดูความเรียบร้อยและความเป็นอยู่ของผู้ต้องขังทางการเมือง โดยได้รับรายงานจากเจ้าหน้าที่ว่าความเป็นอยู่ของผู้ต้องขังแต่ละคนปกติ สุขภาพและความเป็นอยู่ดี ไม่พบความผิดปกติแต่อย่างใด
รัฐบาลไทย-ข่าวทำเนียบรัฐบาล-นฤมล เคลื่อนทัพ ถกเข้มคณะช่วยเหลือคนพิการ
วันพุธที่ 3 มีนาคม 2564
นฤมล เคลื่อนทัพ ถกเข้มคณะช่วยเหลือคนพิการ
- -
วันที่ 3 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ประชุมคณะอนุกรรมการขับเคลื่อนพัฒนาทักษะคนพิการ ช่วยเหลือกลุ่มเปราะบาง ณ ห้องประชุมปกรณ์อังศุสิงห์ ชั้น 10 กรมพัฒนาฝีมือแรงงาน กระทรวงแรงงาน
ศาสตราจารย์ นฤมล กล่าวว่า พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี มีความห่วงใยพี่น้องประชาชน โดยเฉพาะกลุ่มเปราะบาง อาทิ คนพิการ ผู้สูงอายุ ผู้มีบัตรสวัสดิการแห่งรัฐ มอบหมายหมายให้เร่งดําเนินการให้ความช่วยเหลืออย่างเร่งด่วน เพื่อให้แรงงานกลุ่มดังกล่าว ได้รับการดูแลอย่างทั่วถึงครอบคลุมทุกพื้นที่ และสิ่งสําคัญคือต้องรวดเร็วทันต่อความต้องการ ซึ่งการประชุมในวันนี้ เป็นการหารือของคณะอนุกรรมการพัฒนาทักษะฝีมือคนพิการเพื่อรองรับการประกอบอาชีพ ครั้งที่ 1/2564
โดยที่ประชุมได้รายงานผลการส่งเสริมให้สถานประกอบการและหน่วยงานภาครัฐดําเนินการ ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 และการดําเนินงานกองทุนส่งเสริมและพัฒนาคุณภาพชีวิตคนพิการและหลักเกณฑ์การกู้ยืม เงินกองทุน กําหนดการจัดงานแข่งขันฝีมือคนพิการแห่งชาติครั้งที่ 10 จะมีขึ้นระหว่างวันที่ 7-8 พฤษภาคม 2564 ณ อิมแพ็ค เมืองทองธานี มีการแข่งขันทั้งหมด 15 สาขา นอกจากนี้ ยังมีประเด็นเสนอให้ที่ประชุมพิจารณาด้วย ได้แก่ การจัดทําแผนพัฒนาทักษะฝีมือคนพิการเพื่อรองรับการประกอบอาชีพ (พ.ศ. 2564 - พ.ศ. 2570) ข้อเสนอโครงการภายใต้แผนงาน/โครงการ เพื่อฟื้นฟูเศรษฐกิจและสังคม ให้อํานาจกระทรวงการคลังกู้เงิน เพื่อแก้ไขปัญหาการเยียวยาและฟื้นฟูเศรษฐกิจและสังคม ที่ได้รับผลกระทบจากสถานการณ์การระบาดของไวรัสโคโรนา 2019 และการเชิญชวนให้สถานประกอบกิจการ จัดทํา CSR ด้านคนพิการ
รมช.แรงงาน กล่าวต่อว่า คณะอนุกรรมการชุดนี้ ได้รับการแต่งตั้งจากคณะกรรมการพัฒนาแรงงานและประสานงานการฝึกอาชีพแห่งชาติ หรือ กพร.ปช. เพื่อร่วมกันหาแนวทางในการพัฒนาทักษะฝีมือให้แก่คนพิการ รวมไปถึงการจัดหางานให้แก่คนพิการด้วย โดยมีตัวแทนจากหลายกระทรวง เช่น ผู้แทนจากการอุดมศึกษา เลขาธิการคณะกรรมการการอาชีวศึกษา กรมพัฒนาสังคมและสวัสดิการ กระทรวงดิจิทัลเพื่อเศรษฐกิจและสังคม กองส่งเสริมและพัฒนาคุณภาพชีวิตคนพิการ และกลุ่มสมาคมต่างๆ ที่เกี่ยวข้องกับคนพิการ เป็นต้น นอกจากนี้ ยังมีผู้แทนหน่วยงานในสังกัดกระทรวงแรงงานร่วมเป็นคณะอนุกรรมการด้วย ได้แก่ อธิบดีกรมการจัดหางาน อธิบดีกรมสวัสดิการและคุ้มครองแรงงาน โดยมีอธิบดีกรมพัฒนาฝีมือแรงงาน เป็นเลขานุการ
“ทุกภาคส่วนต้องมีส่วนร่วม เพื่อขับเคลื่อนการช่วยเหลือคนพิการและผู้ดูแลคนพิการ ให้ได้รับโอกาสเข้าถึงบริการของรัฐให้มากยิ่งขึ้น เพื่อเป็นธรรมและลดความเหลื่อมล้ําทางสังคม การดําเนินงานดังกล่าวต้องทําอย่างต่อเนื่อง ขอให้ทุกฝ่ายบูรณาการทํางานร่วมกันอย่างเข้มแข็ง เพื่อประโยชน์ต่อพี่น้องประชาชน” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-เพิ่มงบ 400 ล้าน ป้องกันโควิด-19 ตามแนวชายแดน
วันศุกร์ที่ 19 มีนาคม 2564
เพิ่มงบ 400 ล้าน ป้องกันโควิด-19 ตามแนวชายแดน
...
การระบาดของโรคโควิด-19 ในช่วงที่ผ่านมา รัฐบาลได้จัดกําลังเจ้าหน้าที่ทหารตํารวจเฝ้าระวังและวางมาตรการสกัดกั้นการลักลอบเข้าเมืองอย่างเข้มงวดโดยเฉพาะพื้นที่ตามแนวชายแดน เพื่อเพิ่มประสิทธิภาพการป้องกันโรค และเพิ่มความปลอดภัยให้กับพี่น้องประชาชน
.
ล่าสุด ครม. ได้อนุมัติงบประมาณ 438.08 ล้านบาท สําหรับจัดตั้งโครงการ Organizational Quarantine (OQ) เพื่อบริหารจัดการด้านสาธารณสุขในกลุ่มผู้ลักลอบหลบหนีเข้าเมืองทั้งระบบ ตั้งแต่การควบคุม การคัดกรอง การป้องกัน และสามารถยกระดับขึ้นเป็นโรงพยาบาลสนามได้หากเกิดสถานการณ์ฉุกเฉิน
.
โดยมีระยะเวลาดําเนินการ 6 เดือน ตั้งแต่เดือนเม.ย. - ก.ย. 64 ครอบคลุมพื้นที่ 14 แห่ง 7 จังหวัด ซึ่งเป็นพื้นที่ในความรับผิดชอบของตํารวจตระเวนชายแดน ได้แก่ จังหวัดตาก เชียงราย ระนอง สงขลา จันทบุรี สระแก้ว และหนองคาย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดจองแล้ว ! เคหะสุขประชา บ้านเช่า สำหรับผู้มีรายได้น้อย
วันพุธที่ 24 มีนาคม 2564
เปิดจองแล้ว ! เคหะสุขประชา บ้านเช่า สําหรับผู้มีรายได้น้อย
...
ข่าวดีสําหรับผู้มีรายได้น้อย หรือผู้ประสบปัญหาทางเศรษฐกิจและกําลังมองหาบ้านเช่าราคาย่อมเยา วันนี้ “บ้านเคหะสุขประชา” เปิดให้จองแล้วครับ ถือเป็นพื้นที่แห่งโอกาสให้ผู้มีรายได้น้อยมีบ้านที่สะอาด ปลอดภัย ท่ามกลางสิ่งแวดล้อมที่ดี โดยระยะแรกนําร่องที่ย่าน ฉลองกรุง และร่มเกล้า ในราคาเริ่มต้นเพียง 1,500 บาทต่อเดือน ผู้สนใจลงทะเบียนจองได้ตั้งแต่วันนี้ – 30 มี.ค.64 ทางเว็บไซต์ โครงการบ้านเคหะสุขประชา
.
ลักษณะเป็นบ้านชั้นเดียว และบ้านแฝด 2 ชั้น มี 4 แบบ ได้แก่ แบบ X สําหรับผู้สูงอายุและผู้พิการ ขนาด 30 ตร.ม. ค่าเช่า 1,500 บาท/เดือน แบบ A สําหรับคนโสด อยู่คนเดียว ขนาด 30 ตร.ม. ค่าเช่า 2,000 บาท/เดือน แบบ B สําหรับครอบครัว ขนาด 40 ตร.ม. ค่าเช่า 2,500 บาท/เดือน และแบบ C สําหรับครอบครัว ขนาด 50 ตร.ม. ค่าเช่า 3,000 บาท/เดือน
.
คุณสมบัติผู้จอง คือ สัญชาติไทย ประสบปัญหาเศรษฐกิจจากสถานการณ์โควิด-19 เช่น ถูกเลิกจ้าง ย้ายถิ่นฐาน รายได้ลดลง เป็นต้น หรือ เป็นผู้ว่างงาน ครอบครัวเลี้ยงเดี่ยว คนพิการ ผู้สูงอายุ ถูกไล่รื้อเวนคืน ข้าราชการเกษียณ บรรลุนิติภาวะแล้ว และมีรายได้ไม่เกิน 30,000 บาท/เดือน/ครัวเรือน
.
ที่ว่าเป็นพื้นที่แห่งโอกาส คือ นอกจากจะได้เช่าบ้านในราคาถูกมากแล้ว ทางโครงการบ้านเคหะสุขประชา ยังได้จัดสรรพื้นที่ของโครงการตามแนวคิด ทฤษฎีใหม่ และเศรษฐกิจพอเพียง เพื่อสร้างอาชีพให้แก่ผู้อาศัย ให้มีรายได้เลี้ยงตนเองได้อย่างมั่นคงและยั่งยืนอีกด้วย สอบถามเพิ่มเติมได้ที่ การเคหะแห่งชาติ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด เตรียมความพร้อมเปิดเดินรถเสมือนจริงรถไฟฟ้าสายสีแดง
วันอังคารที่ 23 มีนาคม 2564
บริษัท รถไฟฟ้า ร.ฟ.ท. จํากัด เตรียมความพร้อมเปิดเดินรถเสมือนจริงรถไฟฟ้าสายสีแดง
วันที่ 23 มีนาคม 2564 นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด พร้อมด้วยคณะผู้บริหาร และพนักงานเข้าพื้นที่โครงการระบบรถไฟชานเมือง ( สายสีแดง ) เพื่อเตรียมความพร้อมในการเปิดเดินรถเสมือนจริงในวันที่ 26 มีนาคม 2564
วันที่ 23 มีนาคม 2564 นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด พร้อมด้วยคณะผู้บริหาร และพนักงานเข้าพื้นที่โครงการระบบรถไฟชานเมือง ( สายสีแดง ) เพื่อเตรียมความพร้อมในการเปิดเดินรถเสมือนจริงในวันที่ 26 มีนาคม 2564 ณ สถานีกลางบางซื่อ
โครงการระบบรถไฟชานเมือง ( สายสีแดง ) มีความพิเศษที่ตัวขบวนรถไฟฟ้าที่มีความสวยงามเหมือนรถไฟฟ้าในประเทศญี่ปุ่น วิ่งด้วยความเร็ว 160 กิโลเมตรต่อชั่วโมง สร้างความสะดวกสบาย และความรวดเร็วให้แก่ประชาชนในการเดินทางเส้นทางชานเมือง โดยแบ่งออกเป็น 2 เส้นทาง ได้แก่ สายสีแดงเข้ม และสายสีแดงอ่อน ซึ่งในช่วงแรกเปิดให้บริการ 13 สถานี ประกอบด้วย สถานีกลางบางซื่อ , สถานีจตุจักร , สถานีวัดเสมียนนารี , สถานีบางเขน ,สถานีทุ่งสองห้อง , สถานีหลักสี่ , สถานีการเคหะ , สถานีดอนเมือง , สถานีหลักหก , สถานีรังสิต , สถานีบางซ่อน , สถานีบางบําหรุ และสถานีตลิ่งชัน อัตราค่าโดยสารเริ่มต้น 14 บาท ( อาจมีการเปลี่ยนแปลง ) โดยในอนาคตโครงการสายสีแดงเข้มจะมีส่วนต่อขยาย รังสิต - อยุธยา และสายสีแดงอ่อน ตลิ่งชัน - ศาลายา
โครงการระบบรถไฟชานเมือง (สายสีแดง) มีกําหนดเปิดให้บริการแก่ประชาชนที่วไปในช่วงปลายปี 2564 ที่จะถึงนี้ ซึ่งคาดว่าจะสามารถช่วยอํานวยความสะดวกให้แก่ประชาชนที่อาศัยอยู่ในเขตพื้นที่ชานเมือง ซึ่งต้องการจะเดินทางเข้าสู่ใจกลางเมืองได้เป็นอย่างดี
รัฐบาลไทย-ข่าวทำเนียบรัฐบาล-อนุทินลงพื้นที่ตลาดบางแค ติดตามการควบคุมโควิด 19
วันอาทิตย์ที่ 14 มีนาคม 2564
อนุทินลงพื้นที่ตลาดบางแค ติดตามการควบคุมโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ติดตามการควบคุมสถานการณ์โควิด19 ตลาดบางแค เน้นย้ําให้ผู้ค้าสวมหน้ากากอนามัย ขอให้ผู้ที่มีประวัติเดินทางมาตลาด6 แห่งในเขตบางแค ตั้งแต่วันที่ 20 ก.พ. – 13 มี.ค.2564
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ติดตามการควบคุมสถานการณ์โควิด19 ตลาดบางแค เน้นย้ําให้ผู้ค้าสวมหน้ากากอนามัย ขอให้ผู้ที่มีประวัติเดินทางมาตลาด6 แห่งในเขตบางแค ตั้งแต่วันที่ 20 ก.พ. – 13 มี.ค.2564 จํากัดการเดินทาง รักษาระยะห่างในครอบครัว ไปรับการตรวจเชื้อที่โรงพยาบาลหรือรถตรวจหาเชื้อชีวนิรภัยพระราชทานบริการที่สวนสาธารณะ ข้างเดอะมอลล์ บางแค
วันนี้ (14 มีนาคม 2564) ที่ตลาดบางแคกรุงเทพมหานคร นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขพร้อมด้วยนพ.ธงชัย กีรติหัตถยากร รองปลัดกระทรวงสาธารณสุข นพ.โอกาส การย์กวินพงศ์อธิบดีกรมควบคุมโรค นพ.ณรงค์ อภิกุลวณิชย์ ผู้ตรวจราชการเขตสุขภาพที่ 6 ลงพื้นที่ตรวจเยี่ยมให้กําลังใจเจ้าหน้าที่และผู้ค้าในตลาดโดยนายอนุทินให้สัมภาษณ์ว่า จากการหารือกับเจ้าของตลาดและผู้อํานวยการเขตบางแค พบว่า ตลาดบางแคเป็นตลาดขนาดใหญ่ มีตลาดย่อยในพื้นที่ 6 แห่งติดกัน อาจมีผู้ที่มาจากพื้นที่มีการแพร่ระบาดเข้ามา ทําให้เกิดการติดเชื้อแม้ว่ามีการทําความสะอาดตลาดและฆ่าเชื้อเป็นประจําก็ตาม ซึ่งกระทรวงสาธารณสุข โดยกรมควบคุมโรค ได้ร่วมมือกับกรุงเทพมหานครที่เป็นผู้รับผิดชอบหลักในการควบคุมโรคแก้ไขสถานการณ์และเร่งตรวจเชิงรุกค้นหาผู้ติดเชื้อให้ได้มากที่สุด ควบคุมโรคให้เร็วที่สุดพบผู้ติดเชื้อส่วนใหญ่เป็นผู้ที่ไม่แสดงอาการ ได้ส่งไปรักษาที่โรงพยาบาลบางขุนเทียนแล้วจะค้นหาเชิงรุกต่อเนื่อง โดยในวันนี้ได้ส่งรถตรวจหาเชื้อชีวนิรภัยพระราชทาน จํานวน2 คัน ลงพื้นที่หมู่บ้านวังทอง ถนนเพชรเกษม 77 เขตหนองแขม พร้อมทั้งให้ความรู้ความเข้าใจกับประชาชนในชุมชนแล้ว     นายอนุทินกล่าวต่อว่าขอความร่วมมือผู้ที่เคยเดินทางมาไปตลาด 6 แห่งในเขตบางแค ตั้งแต่วันที่20 กุมภาพันธ์ – 13 มีนาคม 2564ได้แก่ ตลาดสิริเศรษฐนนท์ (แสงฟ้าเก่า) ตลาดศูนย์การค้าบางแค ตลาดกิตติตลาดภาสม ตลาดใหม่บางแค และตลาดวันเดอร์ จํากัดการเดินทางไปยังพื้นที่อื่น แจ้งความเสี่ยงให้คนในครอบครัวทราบแยกตัวเอง รักษาระยะห่าง เลี่ยงการรับประทานอาหารและของใช้ส่วนตัวร่วมกัน ให้ครบ14 วันนับตั้งแต่วันที่ไปตลาด และไปขอรับการตรวจหาเชื้อที่โรงพยาบาลรัฐ หรือรถตรวจหาเชื้อชีวนิรภัยพระราชทานซึ่งจะออกให้บริการที่สวนสาธารณะข้างเดอะมอลล์บางแค โดยไม่เสียค่าใช้จ่ายให้ผู้ที่มีประวัติเดินทางไปตลาดบางแคในช่วงวันดังกล่าวตั้งแต่วันพรุ่งนี้เป็นต้นไป นอกจากนี้ จะจัดสรรวัคซีนป้องกันโรคโควิด 19 ให้กับประชาชนในเขตบางแคซึ่งเป็นพื้นที่เสี่ยงหนึ่งให้มากขึ้น“
ขอให้ประชาชนรับฟังข่าวสารจากกระทรวงสาธารณสุขใช้ชีวิตในรูปแบบ NewNormal เน้นย้ําให้ทุกคนสวมหน้ากากผ้า หน้ากากอนามัยอย่างถูกวิธีตลอดเวลาที่อยู่ในที่สาธารณะ ล้างมือบ่อยๆ ด้วยเจลแอลกอฮอล์ หรือน้ําและสบู่ที่สําคัญคือเว้นระยะห่าง ส่วนผู้ค้าและผู้ที่ไปตลาดให้เข้มการป้องกันตัวเอง หากทุกคนสวมหน้ากากอนามัยโอกาสการติดเชื้อจะน้อยลง” นายอนุทินกล่าว
********************************** 14 มีนาคม 2564
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.ยะลา บูรณาการทีมประเทศไทย มอบสิทธิสวัสดิการของรัฐให้กลุ่มโอรังอัสลี ร่วมพัฒนาคุณภาพชีวิตอย่างยั่งยืน
วันพฤหัสบดีที่ 11 มีนาคม 2564
รมว.พม. ลงพื้นที่ จ.ยะลา บูรณาการทีมประเทศไทย มอบสิทธิสวัสดิการของรัฐให้กลุ่มโอรังอัสลี ร่วมพัฒนาคุณภาพชีวิตอย่างยั่งยืน
รมว.พม. ลงพื้นที่ จ.ยะลา บูรณาการทีมประเทศไทย มอบสิทธิสวัสดิการของรัฐให้กลุ่มโอรังอัสลี ร่วมพัฒนาคุณภาพชีวิตอย่างยั่งยืน
วันนี้ (11 มี.ค. 64) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ตนพร้อมด้วยคณะผู้บริหารกระทรวง พม. เดินทางลงพื้นที่จังหวัดยะลา ณ ศูนย์อํานวยการบริหารจังหวัดชายแดนภาคใต้ (ศอ.บต.) อําเภอเมือง จังหวัดยะลา เพื่อขับเคลื่อนงานด้านสังคมโดยไม่ทิ้งใครไว้ข้างหลังตามนโยบายของรัฐบาล ด้วยการส่งเสริมการจัดสวัสดิการสังคมอย่างเหมาะสมและครอบคลุมตามบริบทของกลุ่มเป้าหมายในพื้นที่ภาคใต้ ตั้งแต่เด็ก เยาวชน ผู้สูงอายุ คนพิการ และผู้ด้อยโอกาส รวมทั้งกลุ่มชาติพันธุ์ สําหรับกลุ่มโอรังอัสลี เป็นกลุ่มชาติพันธุ์ดั้งเดิมที่อาศัยอยู่ในเขตนิคมสร้างตนเองเบตง ตําบลอัยเยอร์เวง อําเภอเบตง จังหวัดยะลา สังกัดกรมพัฒนาสังคมและสวัสดิการ (พส.) กระทรวง พม. โดยขณะนี้ มีจํานวน 58 คน ซึ่งประสบปัญหาไม่มีที่ดินทํากินและไม่มีสถานะทางทะเบียนราษฎร์ ทําให้ไม่สามารถเข้าถึงสิทธิและสวัสดิการของรัฐ วันนี้ กระทรวง พม. จึงได้บูรณาการความร่วมมือกับภาคีเครือข่ายภาครัฐทั้ง ศอ.บต. กระทรวงมหาดไทย และกระทรวงสาธารณสุข เพื่อร่วมกันแก้ปัญหาดังกล่าวอย่างยั่งยืน โดยตนได้มอบหนังสืออนุญาตให้ใช้ประโยชน์ที่ดินในเขตนิคมสร้างตนเองเบตง จํานวน 30 ไร่ ให้กับ พล.ร.ต.สมเกียรติ ผลประยูร เลขาธิการ ศอ.บต. เพื่อให้กลุ่มโอรังอัสลีได้มีที่ดินทํากิน พร้อมทั้งมอบเบี้ยยังชีพผู้สูงอายุและเงินอุดหนุนเพื่อการเลี้ยงดูเด็กแรกเกิด อีกทั้งนายชัยสิทธิ์ พานิชพงศ์ ผู้ว่าราชการจังหวัดยะลา ได้มอบบัตรประจําตัวประชาชน และผู้แทนกระทรวงสาธารณสุข ได้มอบบัตรประกันสุขภาพถ้วนหน้า
นายจุติ กล่าวต่อไปว่า วันนี้ เราจะเห็นว่ามีความคืบหน้าในการดูแลช่วยเหลือกลุ่มโอรังอัสลีจากที่เคยได้บัตรประจําตัวประชาชนชั่วคราว วันนี้ ได้มีบัตรประจําตัวประชาชนตัวจริง และจากที่ไม่มีที่ดินทํากิน วันนี้ ได้มีที่ดินทํากิน รวมทั้งมีจิตอาสาและสวัสดิการของรัฐที่เข้าถึงได้ นับเป็นเรื่องที่ทําเพื่อกลุ่มชาติพันธ์ดังกล่าว ดังเพลงชาติที่ว่าประเทศไทยร่วมเลือดเนื้อชาติเชื้อไทย เพราะทุกคนที่อยู่ในพื้นแผ่นดินไทยเป็นคนไทยเหมือนกันหมด และเราขอยืนยันว่า ไม่ว่าจะมีประชากรจํานวนเท่าไหร่ก็ตาม เจตจํานงของรัฐบาลคือเราจะไม่ทิ้งใครไว้ข้างหลัง อีกทั้งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงห่วงใยกลุ่มโอรังอัสลี ซึ่งเราจะดูแลให้มีอนาคต มีศักดิ์ศรี และมีความเป็นอยู่ที่ดีอย่างยั่งยืน รวมทั้งมีอาชีพเป็นของตนเอง
นายจุติ กล่าวเพิ่มเติมว่า นอกจากนี้ ยังมีการมอบบัตรประจําตัวอาสาสมัครพัฒนาสังคมและความมั่นคงของมนุษย์ (อพม.) และใบประกาศแก่บัณฑิตอาสาแกนนําอําเภอ จํานวน 44 อําเภอๆ ละ 1 คน รวมทั้งมีการมอบอุปกรณ์การเรียน และเงินสงเคราะห์เป็นทุนการศึกษาให้แก่โรงเรียนตาดีกา จํานวน 2 แห่งๆ ละ 20 ทุน ได้แก่ ศูนย์การเรียนประจํามัสยิดตาดีกา มิฟ ตัล ฮูล ญัน นะห์ บ้านเบ้อเส้ง มีเด็กจํานวน 120 คน และศูนย์การศึกษาอิสลามประจํามัสยิด (ตาดีกา) อิส ตี กอ มะฮ์ มีเด็กจํานวน 80 คน และมีการมอบชุดอุปกรณ์ประกอบอาชีพทําขนมและทุนประกอบอาชีพแก่แม่เลี้ยงเดี่ยว มูลค่า 30,000 บาท
รัฐบาลไทย-ข่าวทำเนียบรัฐบาล-การประชุมขับเคลื่อนการดำเนินงานการประเมินคุณภาพและความโปร่งใสในการดำเนินงานของหน่วยงานภาครัฐปี 2564
วันจันทร์ที่ 22 มีนาคม 2564
การประชุมขับเคลื่อนการดําเนินงานการประเมินคุณภาพและความโปร่งใสในการดําเนินงานของหน่วยงานภาครัฐปี 2564
รองปลัดวรวรรณฯ เปิดการประชุมขับเคลื่อนการดําเนินงานการประเมินคุณภาพและความโปร่งใสในการดําเนินงานของหน่วยงานภาครัฐปี 2564
วันนี้ (22 มีนาคม 2564) เวลา 10.30 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดําเนินงานการประเมินคุณภาพและความโปร่งใสในการดําเนินงานของหน่วยงานภาครัฐ(ITA) ประจําปีงบประมาณ พ.ศ.2564 ซึ่งที่ประชุมฯ ได้แจ้งถึงผลการประเมินคุณธรรมและความโปร่งใส ในการดําเนินงานของหน่วยงานภาครัฐ(ITA) ประจําปีงบประมาณ พ.ศ. 2563 โดยมีผู้อํานวยการกองต่างๆ จากสํานักงานปลัดกระทรวงอุตสาหกรรม และคณะทํางาน เข้าร่วมประชุม ณ ห้องชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ห่วงการชุมนุมชาวเมียนมาในไทย หวั่นเกิดการแพร่ระบาดโรคโควิด 19 กลุ่มก้อนใหม่
วันพฤหัสบดีที่ 11 มีนาคม 2564
สธ.ห่วงการชุมนุมชาวเมียนมาในไทย หวั่นเกิดการแพร่ระบาดโรคโควิด 19 กลุ่มก้อนใหม่
กระทรวงสาธารณสุข ห่วงเหตุชุมนุมทางการเมืองของชาวเมียนมาในไทย หวั่นเป็นต้นเหตุเกิดการแพร่ระบาดโรคโควิด 19 กลุ่มก้อนใหม่ เนื่องจากมีแรงงานจากพื้นที่ที่ยังมีการระบาดของโรคร่วมชุมนุม ขอความร่วมมือนายจ้างทําความเข้าใจ และควบคุม
กระทรวงสาธารณสุข ห่วงเหตุชุมนุมทางการเมืองของชาวเมียนมาในไทย หวั่นเป็นต้นเหตุเกิดการแพร่ระบาดโรคโควิด19 กลุ่มก้อนใหม่ เนื่องจากมีแรงงานจากพื้นที่ที่ยังมีการระบาดของโรคร่วมชุมนุม ขอความร่วมมือนายจ้างทําความเข้าใจ และควบคุมไม่ให้มีแรงงานเคลื่อนย้ายออกนอกพื้นที่ทํางาน
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จากเหตุการณ์การชุมนุมของชาวเมียนมาในประเทศไทยเพื่อเรียกร้องให้คืนความเป็นประชาธิปไตย ที่บริเวณหน้าองค์การสหประชาชาติประจําประเทศไทย (UN) ซึ่งมีการนัดรวมตัวกันเป็นประจําทุกสัปดาห์สร้างความกังวลใจให้กับคนไทยเป็นอย่างมาก เกรงว่าจะก่อให้เกิดการติดเชื้อโควิด19และการระบาดตามมาได้ เนื่องจากพบว่าผู้ร่วมชุมนุมเป็นชาวเมียนมาที่เดินทางมาจากหลายพื้นที่ที่ยังมีการแพร่ระบาดของโควิด 19 รวมถึงจังหวัดสมุทรสาคร ซึ่งยังพบผู้ติดเชื้อรายใหม่อย่างต่อเนื่อง อยู่ระหว่างการดําเนินการควบคุมป้องกันโรคอย่างเคร่งครัด ซึ่งมาตรการสําคัญหนึ่งที่ช่วยให้การควบคุมโรคได้ผลดี คือ การห้ามเคลื่อนย้ายแรงงานออกนอกพื้นที่ทํางานโดยไม่ได้รับอนุญาต เพื่อป้องกันการแพร่ระบาดโรคเป็นวงกว้าง
“จากการติดตามสถานการณ์การชุมนุม พบว่า มีการรวมตัวของผู้คนเป็นจํานวนมาก มีการตะโกน พูดคุยกันใกล้ชิด โดยไม่ได้ป้องกันตัวเองที่เพียงพอ ทั้งการเว้นระยะห่าง การสวมหน้าอนามัย/หน้ากากผ้า อีกทั้งการที่แรงงานชาวเมียนมา ออกนอกพื้นที่ ที่ยังมีการระบาดของโรคร่วมชุมนุม อาจทําให้เกิดการแพร่ระบาดของโรคโควิด19ระลอกใหม่ได้ ต้องขอความร่วมมือนายจ้าง ผู้ประกอบการ ทําความเข้าใจกับแรงงานของตน ว่าการชุมนุมและการออกนอกพื้นที่ผิดกฎหมาย ที่สําคัญคือความเสี่ยงเกิดโรคระบาดในประเทศ” นายแพทย์เกียรติภูมิ กล่าว
นายแพทย์เกียรติภูมิ กล่าวต่อว่า แม้ว่ากระทรวงสาธารณสุขได้เร่งรัดดําเนินการควบคุมป้องกันโรคอย่างต่อเนื่อง จนสถานการณ์มีแนวโน้มดีขึ้น แต่ก็ยังวางใจไม่ได้ เนื่องจากประเทศไทยยังพบผู้ติดเชื้อโควิด 19 ในหลายพื้นที่ ล่าสุดยังพบผู้ติดเชื้อรายใหม่เป็นกลุ่มก้อนที่ จ.ปราจีนบุรี-นครนายก สาเหตุจากการไม่ปฏิบัติตามคําแนะนํา ทั้งการสวมหน้าอนามัย/หน้ากากผ้า การเว้นระยะห่าง และการหมั่นล้างมือ ดังนั้น กระทรวงสาธารณสุข ขอประชาสัมพันธ์แจ้งเตือนให้ทุกคนร่วมมือกันเคร่งครัดมาตรการป้องกันตนเอง การ์ดอย่าตก แม้จะเริ่มมีการทยอยฉีดวัคซีนในประเทศไทยแล้ว
******************************** 11 มีนาคม 2564
รัฐบาลไทย-ข่าวทำเนียบรัฐบาล-วันคล้ายวันสถาปนากรมส่งเสริมอุตสาหกรรมครบรอบ 79 ปี
วันจันทร์ที่ 22 มีนาคม 2564
วันคล้ายวันสถาปนากรมส่งเสริมอุตสาหกรรมครบรอบ 79 ปี
ปลัดกอบชัยฯ ร่วมเป็นเกียรติในงานวันคล้ายวันสถาปนากรมส่งเสริมอุตสาหกรรมครบรอบ 79 ปี
วันนี้ (22 มีนาคม 2564) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมเป็นเกียรติในงานวันคล้ายวันสถาปนากรมส่งเสริมอุตสาหกรรมครบรอบ 79 ปี โดยมีนายณัฐพล รังสิตพล อธิบดีกรมส่งเสริมอุตสาหกรรม ผู้บริหารระดับสูง และข้าราชการกรมส่งเสริมอุตสาหกรรม ให้การต้อนรับ ณ ห้องประชุมชั้น 6 อาคารกรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-อนุทิน แจงชะลอการฉีดวัคซีนโควิด 19 แอสตร้าเซนเนก้า
วันศุกร์ที่ 12 มีนาคม 2564
อนุทิน แจงชะลอการฉีดวัคซีนโควิด 19 แอสตร้าเซนเนก้า
รองนายกรัฐมนตรีและรัฐมนตรีว่าการกระทรวงสาธารณสุข เผยคณะแพทย์มีมติให้ชะลอการฉีดวัคซีนป้องกันโรคโควิด 19 ของแอสตร้าเซนเนก้า หลังประเทศทางยุโรปสั่งระงับฉีด รอผลสอบสวน หากไม่เกี่ยวข้องจะเดินหน้าฉีดต่อไป ทั้งนี้วัคซีนยุโรปคนละล็อตกับที่ไทยได้รับ
รองนายกรัฐมนตรีและรัฐมนตรีว่าการกระทรวงสาธารณสุข เผยคณะแพทย์มีมติให้ชะลอการฉีดวัคซีนป้องกันโรคโควิด 19 ของแอสตร้าเซนเนก้า หลังประเทศทางยุโรปสั่งระงับฉีด รอผลสอบสวน หากไม่เกี่ยวข้องจะเดินหน้าฉีดต่อไป ทั้งนี้วัคซีนยุโรปคนละล็อตกับที่ไทยได้รับ
วันนี้ (12 มีนาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ความคืบหน้าเหตุที่มีการชะลอการฉีดวัคซีนป้องกันโรคโควิด 19 ของบริษัทแอสตร้าเซนเนก้าไปก่อน เหตุจากประเทศเดนมาร์กและหลายประเทศในสหภาพยุโรป (EU) ระงับการฉีด รอผลการสอบความเกี่ยวข้องกรณีพบลิ่มเลือดอุดตันในหลอดเลือดดํา ว่า เช้าวันนี้ ได้ประชุมหารือคณะแพทย์ผู้เชี่ยวชาญจากคณะแพทยศาสตร์ และกระทรวงสาธารณสุข อาทิ ศ.คลินิก เกียรติคุณ นายแพทย์ปิยะสกล สกลสัตยาทร ที่ปรึกษาด้านยุทธศาสตร์และแผนงานการบริหารจัดการการให้วัคซีนโควิด 19 ศ.ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล ม.มหิดล ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์จุฬาลงกรณ์มหาวิทยาลัย ศ.พญ.กุลกัญญา โชคไพบูลย์กิจ คณะแพทยศาสตร์ศิริราชพยาบาล พญ.สมศรี เผ่าสวัสดิ์ นายกแพทยสภา สรุปว่าเพื่อความปลอดภัย และความมั่นใจของประชาชน ประกอบกับสถานการณ์การระบาดในประเทศไทยขณะนี้ มีแนวโน้มดีขึ้น และควบคุมการระบาดได้ จึงมีความเหมาะสมที่จะรอผลการสอบสวนกรณีลิ่มเลือดอุดตันของอียูก่อน หากพบว่าไม่เกี่ยวข้องจะเดินหน้าฉีดต่อไป ซึ่งวัคซีนของยุโรปเป็นคนละล๊อตการผลิตกับที่จัดส่งให้ประเทศไทย และท่านนายกรัฐมนตรี มอบให้เป็นมติของคณะแพทย์ว่าท่านควรจะได้รับการฉีดได้หรือไม่ เนื่องจากเป็นวัคซีนชนิดใหม่ที่จะนํามาฉีดให้ผู้นําประเทศและประชาชน คณะแพทย์ต้องพิจารณาอย่างรอบคอบ
นายอนุทินกล่าวต่อว่า คณะวิชาการต้องประสานกับแอสตร้าเซนเนก้า และเครือข่าย หาข้อมูลให้ได้มากที่สุด เพื่อนํามาตัดสินใจอีกครั้ง ยังเชื่อมั่นว่าเป็นวัคซีนที่ดี แต่เนื่องจากเหตุการณ์ที่เดนมาร์กและทวีปยุโรป เราจึงชะลอไว้ก่อน รอความชัดเจนอีกระยะหนึ่ง ซึ่งเป็นสิ่งที่ดี ทําให้เห็นถึงความเข้มแข็งของระบบสาธารณสุข สิ่งสําคัญที่สุดต้องคํานึงถึงความปลอดภัยประชาชน และไม่ได้เป็นการเสียเวลาเกินไป เพราะวัคซีนล็อตนี้ได้มาเพราะการเจรจา ก่อนที่จะได้รับตามแผนในเดือนมิถุนายน มั่นใจได้ว่าไม่นําความเสี่ยงมาให้กับประชาชน ยังมีเวลาอีก 3 เดือนสําหรับประชาชนในการรับวัคซีนของแอสตร้าเซนเนก้า ซึ่งเป็นผู้ผลิตวัคซีนที่มีผู้สั่งซื้อมากที่สุดในโลก
************************************* 12 มีนาคม 2564
รัฐบาลไทย-ข่าวทำเนียบรัฐบาล-“สมาคมธนาคารไทย” ขานรับมติ ครม. เดินหน้า 2 มาตรการฟื้นฟูธุรกิจที่ได้รับผลกระทบจากโควิด-19
วันอังคารที่ 23 มีนาคม 2564
“สมาคมธนาคารไทย” ขานรับมติ ครม. เดินหน้า 2 มาตรการฟื้นฟูธุรกิจที่ได้รับผลกระทบจากโควิด-19
สมาคมธนาคารไทยพร้อมธนาคารสมาชิก ขานรับมติครม. เดินหน้าสนับสนุน 2 มาตรการให้ความช่วยเหลือฟื้นฟูผู้ประกอบธุรกิจที่ได้รับผลกระทบจากโควิด-19 อย่างรุนแรง เพื่อลดภาระดอกเบี้ยและมีสภาพคล่องสําหรับทําธุรกิจต่อไปได้
นายผยง ศรีวณิช ประธานสมาคมธนาคารไทย เปิดเผยว่า ตามที่คณะรัฐมนตรี (ครม.) เมื่อวันที่ 23 มีนาคม 2564 มีมติเห็นชอบมาตรการให้ความช่วยเหลือฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) จํานวน 2 มาตรการ คือ มาตรการสนับสนุนการให้สินเชื่อแก่ผู้ประกอบการธุรกิจ (สินเชื่อฟื้นฟู) และมาตรการสนับสนุนการรับโอนทรัพย์ชําระหนี้ และให้สิทธิลูกหนี้ซื้อคืน (โครงการพักทรัพย์ พักหนี้) นั้น สมาคมธนาคารไทยและธนาคารสมาชิก พร้อมสนับสนุนการดําเนินมาตรการดังกล่าว เพื่อให้ผู้ประกอบธุรกิจสามารถทําธุรกิจต่อไปได้ ในช่วงที่เศรษฐกิจยังมีความเสี่ยงจากผลกระทบของโควิด-19 ซึ่งคาดว่าต้องใช้ระยะเวลาอีกนานในการฟื้นตัว
การจัดทํามาตรการช่วยเหลือฟื้นฟูฯ ในครั้งนี้ กระทรวงการคลัง และธนาคารแห่งประเทศไทย (ธปท.) ได้หารือและรับฟังความคิดเห็นของภาคเอกชนอย่างใกล้ชิด เพื่อให้สามารถตอบโจทย์ความต้องการ ภาครัฐในการดูแลการฟื้นตัวของเศรษฐกิจ ความกังวลของสถาบันการเงิน และสามารถให้ความช่วยเหลือผู้ประกอบการได้อย่างตรงจุด นํามาสู่การจัดทํามาตรการช่วยเหลือผู้ประกอบธุรกิจเพิ่มเติม 2 มาตรการ ดังนี้
มาตรการที่ 1 มาตรการสนับสนุนการให้สินเชื่อแก่ผู้ประกอบธุรกิจ ( สินเชื่อฟื้นฟู) ครอบคลุมทั้งการเสริมสภาพคล่อง และการลงทุน เพื่อกลับมาทําธุรกิจตามปกติ (Revive & Restart) วงเงินสนับสนุนดูแลสินทรัพย์ สําหรับธุรกิจโรงแรมและธุรกิจในพื้นที่ที่ได้รับผลกระทบจากโควิด-19 อย่างรุนแรง และประสงค์จะหยุดดําเนินกิจการชั่วคราว โดยภาครัฐได้ปรับปรุงเงื่อนไขต่างๆ เพื่อให้ผู้ประกอบการที่มีศักยภาพสามารถเข้าถึงเงินสินเชื่อได้มากขึ้น
มาตรการที่ 2 มาตรการสนับสนุนการรับโอนทรัพย์ชําระหนี้ และให้สิทธิลูกหนี้ซื้อคืน (โครงการพักทรัพย์ พักหนี้ ) ซึ่งเป็นโครงการภาคสมัครใจ เพื่อช่วยเหลือผู้ประกอบการธุรกิจโรงแรมและธุรกิจในพื้นที่ที่ได้รับผลกระทบจากโควิด-19 อย่างรุนแรงเท่านั้น ซึ่งต้องเป็นกิจการที่มีศักยภาพ แต่ยังไม่สามารถฟื้นตัวได้ในระยะเวลาอันสั้น โดยให้ผู้ประกอบการสามารถหยุดการดําเนินกิจการได้ชั่วคราว ด้วยการโอนทรัพย์เป็นหลักประกันไว้กับธนาคาร เพื่อรับสิทธิในการขยายเวลาชําระหนี้ระยะยาว รอเศรษฐกิจฟื้นตัวโดยไม่สูญเสียกิจการไป ซึ่งจะมีสินเชื่อพิเศษสนับสนุนจากภาครัฐสําหรับดูแลทรัพย์ที่อยู่ในโครงการฯ มาตรการนี้อยู่ภายใต้หลักการบริหารจัดการสินทรัพย์ด้อยคุณภาพอย่างเป็นระบบ เพื่อช่วยเหลือลูกหนี้ได้ตรงตามสถานะธุรกิจ ควบคู่ไปกับการรักษาเสถียรภาพสถาบันการเงิน
“สมาคมฯ และธนาคารสมาชิก มีความตั้งใจและความพร้อมในการดําเนินมาตรการช่วยเหลือผู้ประกอบธุรกิจ เพื่อช่วยประคับประคองภาคธุรกิจไทยให้สามารถอยู่รอดในช่วงที่เศรษฐกิจรอการฟื้นตัว และกลับมาดําเนินธุรกิจเพื่อขับเคลื่อนเศรษฐกิจไทยได้อย่างมั่นคงและยั่งยืนต่อไปในอนาคต”
รัฐบาลไทย-ข่าวทำเนียบรัฐบาล-จัดงานสงกรานต์ 2564...อะไรทำได้ - ไม่ควรทำ?
วันพุธที่ 24 มีนาคม 2564
จัดงานสงกรานต์ 2564...อะไรทําได้ - ไม่ควรทํา?
...
เทศกาลสงกรานต์ปี 2564 ใกล้เข้ามาแล้ว แม้การระบาดของโรคโควิด-19 ยังคงมีอยู่แต่สถานการณ์ต่าง ๆ มีแนวโน้มดีขึ้น ที่สําคัญเป็นเทศกาลสงกรานต์ที่มีวันหยุดยาวต่อเนื่องถึง 6 วัน หลังจากที่รัฐบาลได้กําหนดให้วันที่ 12 เม.ษ. 2564 เป็นวันหยุดราชการกรณีพิเศษ
.
แม้รัฐบาลไม่ได้ห้าม ประชาชนเดินทางข้ามจังหวัด กลับภูมิลําเนาไปพบปะครอบครัว หรือท่องเที่ยวพักผ่อน แต่ก็ได้วางแนวทางการจัดกิจกรรมในช่วงเทศกาลเพื่อให้ประชาชนและหน่วยงานต่าง ๆ ปฏิบัติด้วยหลัก D-M-H-T-T ซึ่งจะช่วยลดความเสี่ยงต่อการติดเชื้อโรคโควิด-19 ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขยายเวลา “ทุนเรียนดี” เดินหน้าผลิตอาจารย์ มนุษยศาสตร์-สังคมศาสตร์
วันศุกร์ที่ 19 มีนาคม 2564
ขยายเวลา “ทุนเรียนดี” เดินหน้าผลิตอาจารย์ มนุษยศาสตร์-สังคมศาสตร์
...
กําลังคนด้านมนุษยศาสตร์และสังคมศาสตร์ มีความสําคัญต่อการขับเคลื่อนการพัฒนาประเทศให้เติบโตอย่างสมดุลทุกมิติ ที่ประชุม ครม. จึงมีมติเห็นชอบ ขยายเวลาทุนเรียนดีมนุษยศาสตร์และสังคมศาสตร์แห่งประเทศไทย จากเดิมสิ้นสุดปี 2564 เป็น สิ้นสุดปี 2570 โดยมีเป้าหมายเพื่อผลิตอาจารย์ในสาขามนุษยศาสตร์และสังคมศาสตร์ที่มีคุณภาพสูง กระจายสู่มหาวิทยาลัยเป็นแม่พิมพ์ในการผลิตบัณฑิตรุ่นต่อๆไป
.
ผลผลิตของโครงการทุนเรียนดีนี้ จะสร้างบัณฑิตระดับปริญญาโทและเอก รวม 637 ทุน แบ่งเป็น ทุนในประเทศ 175 ทุน ต่างประเทศ 462 ทุน ทุนให้ไปศึกษา อบรม หรือวิจัยในต่างประเทศ 93 ทุน และทุนสําหรับการทําวิจัยเชิงลึกในต่างประเทศ (Post-doctoral) อีก 230 ทุน
.
ปัจจุบัน มีนักเรียนทุนที่สําเร็จการศึกษาแล้ว 273 คน อยู่ระหว่างการศึกษา 210 คน
.
สําหรับ ผู้รับทุนเรียนดีมนุษยศาสตร์และสังคมศาสตร์แห่งประเทศไทย จะต้องใช้ทุนด้วยการเข้าทํางานเป็นอาจารย์สอนในมหาวิทยาลัยต่างๆ ของรัฐ ซึ่งคาดว่าระหว่างปี 2561 – 2570 จะมีผู้เกษียณอายุราชการในสาขานี้ 4,659 คน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน ร่วมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
วันพุธที่ 3 มีนาคม 2564
ก.แรงงาน ร่วมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
รัฐมนตรีว่าการกระทรวงแรงงาน ร่วมเป็นสักขีพยานพิธีลงนามบันทึกข้อตกลงความร่วมมือ "โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ขับเคลื่อนการแก้ไขปัญหาความยากจนและพัฒนาคุณภาพชีวิตของกลุ่มเปราะบาง
เมื่อวันที่ 3 มีนาคม 2564 เวลา 09.30 น. นายสุชาติ ชมกลิ่น รัฐมนตรีว่าการกระทรวงแรงงาน ร่วมเป็นสักขีพยานในพิธีลงนามบันทึกข้อตกลงความร่วมมือ "โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน” ประกอบด้วย สํานักนายกรัฐมนตรี กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงศึกษาธิการ กระทรวงกลาโหม กระทรวงการท่องเที่ยวและกีฬา กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงพาณิชย์ กระทรวงแรงงาน กระทรวงวัฒนธรรม กระทรวงสาธารณสุข และกรุงเทพมหานคร โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธี ณ ตึกภักดีบดินทร์ ทําเนียบรัฐบาล ในส่วนของกระทรวงแรงงาน มี นายสุทธิ สุโกศล ปลัดกระทรวงแรงงาน ร่วมลงนามในครั้งนี้ด้วย ซึ่งรัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการแก้ไขปัญหาความยากจนโดยเฉพาะการบูรณาการเพื่อพัฒนาคุณภาพชีวิตของคนกลุ่มเปราะบางในทุกมิติอย่างยั่งยืน
ทั้งนี้ ขอบเขตความร่วมมือของกระทรวงแรงงาน เป็นการบริการจัดหางานในประเทศให้แก่ประชาชนกลุ่มเปราะบาง เพื่อให้มีงานทําและมีรายได้ที่เหมาะสมเพียงพอสําหรับการดํารงชีวิต ตลอดจนแนะแนวและส่งเสริมการประกอบอาชีพ รวมถึงการพัฒนาผีมือแรงงานให้แก่ครัวเรือนเปราะบาง ให้มีความรู้ความสามารถในการประกอบอาชีพที่สอดคล้องกับความต้องการของตลาดแรงงาน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม ลงพื้นที่ชุมชนดินแดง ชูสังคมเข้มแข็งปลอดยาเสพติด
วันศุกร์ที่ 5 มีนาคม 2564
ผู้ช่วยรัฐมนตรีประจํากระทรวงยุติธรรม ลงพื้นที่ชุมชนดินแดง ชูสังคมเข้มแข็งปลอดยาเสพติด
นายสามารถ  เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมกํากับติดตามการป้องกันและแก้ไขปัญหายาเสพติด ชุมชนพื้นที่กรุงเทพมหานคร
ในวันศุกร์ที่ 5 กุมภาพันธ์ 2564 เวลา 10.00 น. นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมกํากับติดตามการป้องกันและแก้ไขปัญหายาเสพติด ชุมชนพื้นที่กรุงเทพมหานคร ณ ชุมชนแสนสุข สหกรณ์เครดิตยูเนี่ยนศูนย์กลางเทวา จํากัด เขตดินแดง โดยมี นายสุนทร ชื่นศิริ ผู้อํานวยการ ป.ป.ส.กทม. นายแพทย์สมชาย ตรีทิพย์สถิตย์ ผู้อํานวยการสํานักงานป้องกันและบําบัดการติดยาเสพติด สํานักอนามัย กรุงเทพมหานคร นายอารีศักดิ์ เสถียรภาพอยุทธิ์ ที่ปรึกษากรมคุ้มครองสิทธิและเสรีภาพ นายนิวัฒน์ ดวงจิโน ผู้ช่วยผู้อํานวยการเขตดินแดงและคณะ เข้าร่วมประชุม
ในโอกาสนี้ ผู้ช่วยรัฐมนตรีประจํากระทรวงยุติธรรม ได้ถ่ายทอดนโยบายของพลเอก ประยุทธ์ จันทร์โอชา นายกรัฐมนตรี พลเอก ประวิตร วงษ์สุวรรณ รองนายกรัฐมนตรี และนายสมศักดิ์ เทพสุทิน รัฐมนตรีว่าการกระทรวงยุติธรรม ซึ่งได้เล็งเห็นปัญหาของยาเสพติดเป็นปัญหาที่เป็นวาระแห่งชาติ และเห็นควรให้แก้ไขอย่างจริงจังอย่างครบวงจร ทั้งการบําบัดฟื้นฟูและเยียวยา โดยภาครัฐต้องร่วมมือกับชุมชนจึงจะประสบผลสําเร็จอย่างแท้จริง"ภูมิคุ้มกันการยาเสพติดที่ดีที่สุด คือ ความรักความอบอุ่นของครอบครัว และความเข้มแข็งของภาคประชาชนซึ่งเป็นกําลังสําคัญในการสอดส่องเฝ้าระวังชุมชนของตนเอง เมื่อชุมชนเข้มแข็ง ย่อมส่งผลให้สังคม และประเทศชาติมีความเข้มแข็ง มั่นคง ซึ่งจะเป็นเกราะป้องกันปัญหายาเสพติดได้อย่างยั่งยืน ดังกรณีการแพร่ระบาดของโควิด-19 ซึ่งประเทศไทยสามารถควบคุมสถานการณ์ได้เป็นผลสําเร็จ เป็นผลมาจากการเอาใจใส่ดูแลจาก อ.ส.ม. และสมาชิกในชุมชนอย่างเข้มงวด ดังนั้นปัญหายาเสพติดในชุมชนก็สามารถควบคุมได้เช่นเดียวกัน ตราบใดที่ชุมชนเข้มแข็ง ชุมชนนั้นก็จะห่างไกลยาเสพติด " นายสามารถ กล่าว
หลังจากนั้น ผู้ช่วยรัฐมนตรีประจํากระทรวงยุติธรรมและคณะ ได้ร่วมฟังความคิดเห็นของประชาชนต่อการดําเนินงานแก้ไขปัญหายาเสพติด รายงานสถานการณ์ปัญหายาเสพติดและผลการดําเนินงานด้านการปราบปรามยาเสพติดในพื้นที่ นอกจากนี้ได้ลงพื้นที่ตรวจเยี่ยมชุมชนเพื่อรับทราบปัญหาทางกายภาพ ร่วมกับเขตดินแดง และหน่วยงานที่เกี่ยวข้อง เพื่อผลักดันให้เกิดการแก้ปัญหาในชุมชนแบบบูรณาการ โดยเฉพาะอย่างยิ่ง สร้างชุมชนให้ปลอดจากยาเสพติดอย่างแท้จริง พร้อมกันนี้ได้มอบสื่อรณรงค์ประชาสัมพันธ์ หน้ากากอนามัย แอลกอฮอล์ และน้ําดื่ม สํานักงาน ป.ป.ส. ให้แก่ชุมชนอีกด้วย
รัฐบาลไทย-ข่าวทำเนียบรัฐบาล-เอกอัครราชทูตออสเตรเลียประจำประเทศไทย เข้าเยี่ยมคารวะรัฐมนตรีว่าการกระทรวงยุติธรรม
วันพุธที่ 17 มีนาคม 2564
เอกอัครราชทูตออสเตรเลียประจําประเทศไทย เข้าเยี่ยมคารวะรัฐมนตรีว่าการกระทรวงยุติธรรม
เอกอัครราชทูตออสเตรเลียประจําประเทศไทย เข้าเยี่ยมคารวะรัฐมนตรีว่าการกระทรวงยุติธรรม
ในวันจันทร์ที่ ๑๕ มีนาคม ๒๕๖๔ เวลา ๑๔.๐๐ น. ณ ห้องรับรองประจํากระทรวงยุติธรรม (ห้อง ๓-๐๑) ชั้น ๓ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจโท กรวัชร์ ปานประภากร อธิบดีกรมสอบสวนคดีพิเศษ นายวิชัย ไชยมงคล เลขาธิการ ป.ป.ส. ได้ให้การต้อนรับนายแอลลัน มักคินนัน เอกอัครราชทูตออสเตรเลียประจําประเทศไทย และคณะ ในโอกาสเข้าเยี่ยมคารวะและหารือข้อราชการ
โดยทั้งสองฝ่ายได้หารือเกี่ยวกับความร่วมมือในการต่อต้านอาชญากรรมข้ามชาติ รวมถึงโครงการ Mekong - Australia on Transnational Crime ซึ่งเป็นโครงการที่ฝ่ายออสเตรเลียริเริ่มขึ้นใหม่ และการดําเนินงานของหน่วยปฏิบัติการเฉพาะกิจร่วมไทย - ออสเตรเลีย ว่าด้วยความร่วมมือด้านยาเสพติด การฟอกเงิน และอาชญากรรมข้ามชาติ (Taskforce Storm) ซึ่งจะมีการลงนามเพื่อขยายระยะเวลาของแผนปฏิบัติการดังกล่าว ในช่วงต้นเดือนกรกฎาคม ๒๕๖๔ นอกจากนี้ ยังได้แสดงความมุ่งมั่นที่จะพัฒนาความร่วมมือภายใต้โครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ความร่วมมือในเรื่องการโอนตัวนักโทษระหว่างไทย – ออสเตรเลีย และการดําเนินงานตามข้อเสนอแนะ ๑๐ ข้อ เพื่อยกระดับประเทศไทยสู่ ๑๐ อันดับประเทศที่ประกอบธุรกิจได้ง่ายที่สุด (Ten for Ten) โดยเฉพาะอย่างยิ่งในประเด็นเรื่องการปรับปรุงกระบวนการล้มละลายและการบังคับคดีล้มละลาย โดยการหารือข้อราชการในครั้งนี้ นับเป็นการกระชับความสัมพันธ์ระหว่างประเทศไทยและออสเตรเลียให้มีความแน่นแฟ้นยิ่งขึ้น